The Constitution of the United States દ્વારા ફેડરલ ગવર્નમેન્ટને ત્રણ શાખાઓ Legislative, Executive, અને Judicial માં વિભાજીત કરવામાં આવી છે. સામાન્યતઃ લોકશાહી પ્રજાતંત્રમાં દેશનો કારભાર કરવા માટે એવી વ્યવસ્થા ગોઠવવામાં આવે છે કે કોઈ એક વ્યક્તિ કે વ્યક્તિસમુહ પાસે વધુ પડતી અમર્યાદિત સત્તા કેન્દ્રિત ના થઇ જાય. સત્તાનું વિકેન્દ્રીકરણ એ લોકશાહીનું ખુબ જ મહત્વનું પરિબળ ગણાય છે. Legislative બ્રાન્ચ કાયદા ઘડે છે પણ પ્રેસિડેન્ટ વીટો પાવર વાપરીને એને રદ કરી શકે છે તો પ્રેસિડેન્ટ દ્વારા કરાયેલી નિમણુંકો Legislative congress પડકારી શકે છે, રદ કરી શકે છે કે કન્ફર્મ કરી શકે છે. અસાધારણ પરિસ્થતિઓમાં કોંગ્રેસ પ્રેસિડેન્ટને સત્તા પરથી ઉથલાવી પણ શકે છે. સુપ્રીમ કોર્ટ જસ્ટિસ જે પ્રેસિડેન્ટ દવારા નીમાય છે અને એ નિમણુંક સેનેટર્સ દવારા કન્ફર્મ થાય છે એ કોંગ્રેસે ઘડેલા અને પ્રેસિડેન્ટે એપ્રુવ કરેલા અબંધારણીય કાયદાને રદ પણ કરી શકે છે. આમ દરેક બ્રાન્ચ બીજી બ્રાન્ચને અસર કરે છે અને સત્તાનું વિકેન્દ્રીકરણ કરવામાં અસરકારક ભાગ ભજવે છે. ત્રણેય બ્રાન્ચ લોકશાહી વ્યવસ્થા પ્રમાણે લોકોના હિતમાં કારભાર થાય એનું ધ્યાન રાખે છે.